Suchinthana/ta-wikipedia huggingface dataset:
வான்கூவர்

வான்கூவர் (Vancouver) கனடாவின் பிரித்தானிய கொலம்பியா மாகாணத்தின் மிகப்பெரிய நகரமும் கனடாவிலேயே மூன்றாம் மிகப்பெரிய மாநகரமும் ஆகும். நியூயார்க் நகரம், மெக்சிகோ நகரம், மற்றும் சான் ஃபிரான்சிஸ்கோ தவிர வட அமெரிக்க நகரங்களில் வான்கூவரின் மக்களடர்த்தி மிக உயரமானது.

கனடிய நகரங்களும் ஊர்களும்
பிரிட்டிசு கொலம்பியா
ஃபிரெடெரிக்டன்

ஃபிரெடெரிக்டன் கனடாவின் நியூ பிரன்சுவிக் மாகாணத்தின் தலைநகரம் ஆகும். 2006 கணக்கெடுப்பின் படி ஃபிரெடெரிக்டன் மாநகரத்தில் 85,688 மக்கள் வசிக்கின்றனர்.

மேற்கோள்கள்

கனடிய மாகாணங்கள் மற்றும் ஆட்சி நிலப்பகுதிகளின் தலைநகரங்கள்
நியூ பிரன்சுவிக்
ஹாலிஃபாக்ஸ்

ஹாலிஃபாக்ஸ் மாநகரப் பகுதி (Halifax Regional Municipality) கனடாவின் நோவா ஸ்கோசியா மாகாணத்தின் தலைநகரமும் மிகப்பெரிய நகரமும் ஆகும். அட்லான்டிக் கனடா பகுதியில் மிகப்பெரிய நகரம் ஆகும். 2006 கணக்கெடுப்பின் படி ஹாலிஃபாக்ஸ் மாநகரப் பகுதியில் 282,924 மக்கள் வசிக்கின்றனர்.

மேற்கோள்கள்

நோவா ஸ்கோசியா
கனடிய மாகாணங்கள் மற்றும் ஆட்சி நிலப்பகுதிகளின் தலைநகரங்கள்
செயின்ட் ஜான்ஸ், நியூஃபின்லான்ட் மற்றும் லாப்ரடோர்

செயின்ட் ஜான்ஸ் (ஆங்கிலம்: St. John's, பிரெஞ்சு: Saint-Jean) கனடாவின் நியூஃபின்லான்ட் மற்றும் லாப்ரடோர் மாகாணத்தின் தலைநகரம் ஆகும். வட அமெரிக்காவில் ஆங்கிலேயரால் தொடங்கப்பட்ட நகரங்களில் மிகப் பழைமையான செயின்ட் ஜான்ஸ் மாநகரில் 110,525 மக்கள் வசிக்கின்றனர்.

நியூஃபின்லான்ட் மற்றும் லாப்ரடோர்
கனடிய மாகாணங்கள் மற்றும் ஆட்சி நிலப்பகுதிகளின் தலைநகரங்கள்
ஐஸ் கியூப்

ஐஸ் கியூப் (Ice Cube, அல்லது "பனிகட்டி"), பிறப்பு ஓஷே ஜாக்சன் (O'Shea Jackson, ஜூன் 15, 1969) ஒரு அமெரிக்க ராப் இசைப் பாடகரும் நடிகரும் ஆவார்.

வரலாற்றில் மிகச்சிறந்த ராப் இசைக் கலைஞர்களில் ஒருவர் என்று பல ராப் இசை நிபுணர்களால் குறிப்பிட்ட ஐஸ் கியூப் என்.டபிள்யூ.ஏ. என்ற ராப் இசைக் குழுமத்தில் ஒரு உறுப்பினராக இருந்து முதலாக ராப் உலகத்தில் சேர்ந்தார். என்.டபிள்யூ.ஏ. உடன் புகழுக்கு வந்து 1990இல் அமெரிக்காஸ் மோஸ்ட் வாண்டெட் என்ற முதலாம் தனி ஆல்பத்தை படைத்தார். இதுவும் இவரின் அடுத்த ஆல்பம், டெத் செர்ட்டிஃபிகேட்டும் இவரின் மிக புகழான ஆல்பம்கள் ஆகும். இவர் கேங்க்ஸ்ட ராப் என்ற ராப் இசை வகையை தொடங்கினர்களில் ஒன்றாவார். இவரின் ராப் பாடல்களில் இன மோதல், ஆப்பிரிக்க அமெரிக்கர்களின் சமூகமும் பிரச்சனைகளும், ஐக்கிய அமெரிக்க அரசியல் போன்ற நோக்கங்களைப் பற்றி பாடல்களை எழுதுவார்.

1992இல் இவர் இஸ்லாம் சமயத்துக்கு நம்பிக்கை மாற்றினார். நடு 1990கள் முதல் நடிக்க தொடங்கினார். கிரிஸ் டக்கர் உடன் 1995இல் வெளிவந்த ஃபிரைடே என்ற நகைச்சுவைத் திரைப்படத்தில் நடித்து திரைப்பட உலகில் புகழுக்கு வந்தார். இவரின் வேறு சில புகழ்பெற்ற திரைப்படங்கள் பார்பர்ஷாப், ஆர் வீ தேர் யெட், பாய்ஸ் இன் த ஹுட் ஆகும்.

ஆல்பம்கள்
 1990: அமெரிக்காஸ் மோஸ்ட் வாண்டெட் (AmeriKKKa's Most Wanted)
 1990: கில் அட் வில் (Kill At Will) 
 1991: டெத் சர்ட்டிஃபிகேட் (Death Certificate) 
 1992: த பிரெடட்டர் (The Predator)
 1993: லீத்தல் இஞ்செக்சன் (Lethal Injection)
 1998: வார் & பீஸ் - வால்யும் 1: த வார் டிஸ்க் (War & Peace - Volume 1: The War Disc) 
 2000: வார் & பீஸ் - வால்யும் 2: த பீஸ் டிஸ்க் (War & Peace - Volume 2: The Peace Disc) 
 2006: லாஃப் நௌ, க்ரை லேட்டர் (Laugh Now, Cry Later)
 2008: ரா ஃபுட்டெஜ் (Raw Footage)

மேற்கோள்கள்

ராப் இசைக் கலைஞர்கள்
ஆபிரிக்க அமெரிக்க இசை கலைஞர்கள்
ஆபிரிக்க அமெரிக்க நடிகர்கள்
ஆங்கிலத் திரைப்பட நடிகர்கள்
1969 பிறப்புகள்
வாழும் நபர்கள்
அமெரிக்க ஆண் தொலைக்காட்சி நடிகர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
அமெரிக்க ஆண் திரைப்பட நடிகர்கள்
பாங்கரா (இசை)

பங்கரா (பஞ்சாபி: ਭੰਗੜਾ بھنگڑا; Bhangra; pə̀ŋgɽäː) என்பது பஞ்சாபி பண்பாட்டு பின்புலத்தில் தோற்றம் பெற்ற ஒரு ஆடல் வடிவத்தையும் அதனோடு இணைந்து இசைக்கப்படும் இசை வடிவத்தையும் குறிக்கின்றது.
பங்கரா பஞ்சாப் நிலப்பகுதியின் விவசாயிகளின் கொண்டாட்ட நாட்டார் ஆடல் இசை வடிவமாக தோற்றம் பெற்றது. பஞ்சாபி மக்கள் மேற்கு நாடுகளுக்கு இந்த வடிவத்தை எடுத்து சென்று, இன்று உலககெங்கும் விரும்பிக் கேட்கப்படும் ஆடப்படும் வடிவமாக இருக்கின்றது. அதன் பஞ்சாபி நாட்டார் வடிவ தோற்றத்தில் இருந்து இன்று பல புதிய நடைகளையும் மொழிகளையும் இணைத்து பங்கரா வளர்ந்து நிற்கின்றது.

மேற்கோள்கள்

இசை வகைகள்
பஞ்சாப் (இந்தியா)
பிரித்தானியப் பண்பாடு
நடுத்தர வர்க்கம்

நடுத்தர வர்க்கம் அல்லது நடுத்தர வகுப்பு என்பது, சமூகப் படிநிலை அமைப்பில் நடுவில் உள்ள வகுப்பினரைக் குறிக்கும். வெபரிய சமூக-பொருளாதாரச் சொற் பயன்பாட்டின்படி, தற்காலச் சமூகத்தின் சமூக-பொருளாதார அடிப்படையில், தொழிலாளர் வகுப்புக்கும், உயர் வகுப்புக்கும் இடையில் இருக்கும் பரந்த அளவு மக்கள் கூட்டத்தைக் குறிக்கிறது. நடுத்தர வர்க்கம் என்பதைத் தீர்மானிக்கும் அளவு கோல் வெவ்வேறு பண்பாடுகளில் வெவ்வேறு விதமாகக் காணப்படுகிறது.

நடுத்தர வர்க்கத்தினர், நல்ல வாழ்க்கைத் தரத்தைத் தரக்கூடிய பொருளாதார வசதியைப் பெற்ற அல்லது பெற வல்ல மக்கள் குழுவினர் ஆவர். இவர்கள் மேட்டுக் குடியினர் அளவுக்கு அதிகாரத்தை அல்லது செல்வாக்கை குவியப்படுத்திக் கொண்டிருப்பதில்லை. பொதுவாக தொழிற்துறை வல்லுனர்கள், புலமையாளர்கள், அரச சேவையாளர்கள், ஊடகவியலாளர்கள் இந்த வர்க்கத்தில் அடங்குவர். பொருளாதார, வாழ்கைத்தர நிலைமைகளைப் பொறுத்து விவசாயிகளும் தொழிலாளர்களும் கூட இந்த வரையறைக்குள் வரக்கூடும்.

கருத்துருவின் வரலாறு
நடுத்தர வர்க்கம் என்பதற்கு ஈடான ஆங்கிலச் சொல் middle class என்பது 1745 ஆம் ஆண்டில் சேம்சு பிராட்சா என்பவரால் முதன் முதலில் பயன்படுத்தப்பட்டது. எனினும், இச்சொல் பல பொருள்களில், சில வேளைகளில், முரண்பட்ட பொருள் தரும்படி பயன்பட்டது. ஒரு காலத்தில் ஐரோப்பாவில், இச்சொல், பிரபுக்களுக்கும், குடியானவர்களுக்கும் இடையில் உள்ள மக்களைக் குறிக்கப் பயன்பட்டது. பிரபுத்துவ வகுப்பினர் நாட்டுப்புற நிலங்களுக்கு உடமையாளர்களாக இருந்தனர். குடியானவர்கள் அவர்களுடைய நிலங்களில் வேலை செய்தனர். இவ்வகுப்புக்களுக்குப் புறம்பாகப் புதிதாக உருவான, வணிகச் செயற்பாடுகளோடு தொடர்புள்ள நகர வாசிகள், நடுத்தர வகுப்பினராகக் கருதப்பட்டனர். இன்னொரு வரைவிலக்கணப்படி, பிரபுத்துவ வகுப்பினரோடு போட்டியிடக் கூடிய அளவுக்கு மூலதனம் வைத்திருந்த முதலாளிகள் நடுத்தர வகுப்பினர் எனப்பட்டனர். தொழிற் புரட்சிக் காலத்தில், பெருமளவு மூலதனத்தைக் கொண்ட இலட்சாதிபதிகளாக இருப்பதே நடுத்தர வகுப்பினருக்குரிய தகுதியாக இருந்தது. பிரெஞ்சுப் புரட்சியை நிகழ்த்தியவர்கள் நடுத்தர வகுப்பினரே.

நடுத்தர வகுப்பு என்பதற்கான தற்காலப் பொருளுடன் கூடிய பயன்பாடு முதலில் 1913 ஆம் ஆண்டின் ஐக்கிய இராச்சியப் பதிவாளர் நாயகத்தின் அறிக்கையில் காணப்பட்டது. இதில் புள்ளியியலாளர், டி. எச். சி. இசுட்டீவன்சன், நடுத்தர வகுப்பினரை உயர் வகுப்பினருக்கும் தொழிலாளர் வகுப்பினருக்கும் இடைப்பட்டவர்களாகக் குறிப்பிட்டார். உயர்தொழில் வல்லுனர்கள், மேலாளர்கள், மூத்த அரச அதிகாரிகள் போன்றோர் நடுத்தர வகுப்பினராகக் கொள்ளப்பட்டனர்.

முதலாளித்துவத்தில், நடுத்தர வகுப்பு என்பது, பூர்சுவாக்களையும், சிறு பூர்சுவாக்களையுமே குறித்தது. ஆனால், பெரும்பாலான சிறு பூர்சுவாக்கள்  ஏழைகளாகவும், பாட்டாளிகளாகவும் ஆனதாலும், நிதி முதலாளித்துவத்தின் வளர்ச்சியாலும், உயர்மட்டத் தொழிலாளர், உயர்தொழில் வல்லுனர், அலுவலகப் பணியாளர் போன்றோர் நடுத்தர வகுப்பினராகக் கருதப்படுகின்றனர்.

குறிப்புகள்

வர்க்கம்
விரைவோட்டம்

விரைவோட்டம் (sprint) அல்லது சுருக்கோட்டம் (குறுவிரையோட்டம்) என்பது அனைத்துலகிலும் நடைபெறும் ஓர் ஓட்டப்பந்தயம். இவ்வோட்டப்போட்டி ஒலிம்பிக்கில் மிகப்பலராலும் விரும்பிப் பார்க்கப்படும் ஒரு விளையாட்டு. இவ்வகை ஓட்டப்போட்டியில் ஏறத்தாழ 8-10 பேர் ஒரே நேரத்தில் புறப்பட்டு ஒரு குறிப்பிட்ட நீளம் கொண்ட தடகளத்தை கடக்க மிகவிரைந்து ஓடுவார்கள். யாரொருவர் முதலில் எல்லோரையும் முந்திக்கொண்டு தடகள எல்லையைக் கடக்கின்றார்கள் என்பதே போட்டி. இது தட கள விளையாட்டுக்களில் ஒன்று. பொதுவாக தடகளத்தின் நீளம் 60, 100, 200, 400 மீட்டர்களாக இருக்கும். மாரத்தான் போட்டிகள் போல் அல்லாமல் முழுத் தொலைவும் உயர்வேகத்தில் வீரர்கள் ஓட முற்படுவார்கள். பொதுவாக 60 மீ விரைவோட்டம் திறந்த வெளியில் நடைபெறுவதில்லை. அது உட்கூடத்திலேயே நடப்பது.

பொதுவான தொலைவுகள் 
 60 மீ ஓட்டம்
 100 மீ ஓட்டம்
 200 மீ ஓட்டம்
 400 மீ ஓட்டம்

மேற்கோள்கள்

தடகள விளையாட்டுகள்
ஓட்ட வகைகள்
ஏர் கனடா சென்டர்

ஏர் கனடா சென்டர் (Air Canada Centre) (ஈழத்துவழக்கு: எயர் கனடா சென்ரர்) கனடாவின் டொராண்டோ நகரத்தில் அமைந்த விளையாட்டு அரங்கம் ஆகும். இந்த கட்டிடத்தில் என்.பி.ஏ.-இன் டொராண்டோ ராப்டர்ஸ், என்.எச்.எல்.-இன் டொராண்டோ மேபிள் லீஃப்ஸ், என்.எல்.எல்.-இன் டொராண்டோ ராக் ஆகிய விளையாட்டு அணிகள் விளையாடுகின்றன. இந்த அரங்கம் டொராண்டோவில் நடு பகுதியில் அமைந்துள்ளது.

படங்கள்

என்.பி.ஏ. கூடைப்பந்தாட்ட மைதானங்கள்
தொராண்டோ

மேற்கோள்கள்
1497

1497 (MCDXCVII) பழைய ஜூலியன் நாட்காட்டியில் ஒரு ஞாயிற்றுக்கிழமையில் ஆரம்பமான ஒரு சாதாரண ஆண்டு ஆகும்.

நிகழ்வுகள் 
 மே 10 - புதிய உலகத்துக்கான தனது கடற் பயணத்தை அமெரிகோ வெஸ்பூச்சி ஸ்பெயினில் இருந்து ஆரம்பித்தார்.
 மே 20 (அல்லது மே 2) - மேற்குலகிற்கான புதிய பாதையைக் கண்டறியும் பொருட்டு ஜோன் காபொட் பிறிஸ்டலில் இருந்து புறப்பட்டார்.
 ஜூன் 24 - ஜோன் காபொட் வட அமெரிக்காவை (இன்றைய நியூபவுண்லாந்தை அடைந்தார்.
 ஜூலை 8 - வாஸ்கோ ட காமாவின் இந்தியாவுக்கான முதல் நேரடிப் பயணம் தொடக்கம்.
 டிசம்பர் 5 - போர்த்துக்கல்லின் மன்னன் முதலாம் மனுவேல் யூதர்கள் அனைவரும் கிறிஸ்தவத்துக்கு மதம் மாறுமாறும் அல்லது நாட்டை விட்டு வெளியேறுமாறும் பணித்தான்.

நாள் அறியப்படாதவை 
 துளுவ நரச நாயக்கன் காலத்தில் சோழ, சேர நாடுகள், மதுரை, ஸ்ரீரங்கப்பட்டினம் ஆகியவை விஜயநகரத்தின் கட்டுப்பாட்டுக்குள் வந்தது.

பிறப்புக்கள்

இறப்புக்கள்

1497 நாற்காட்டி

மேற்கோள்கள்
பரவளைவுத் தெறிப்பி

பரவளைவுத் தெறிப்பி என்பது, பரவளைவு வடிவில் அமைந்த ஒரு தெறி கருவி ஆகும். இது ஒளி, ஒலி, வானொலி அலைகள் போன்ற ஆற்றல் அலைகளைத் தெறிப்பதற்கோ அல்லது பரவுவதற்கோ பயன்படுகிறது.

கோட்பாடு 
பரவளைவுத் தெறிப்பியின் செயற்பாட்டுக்கு அதன் வடிவவியல் இயல்பே காரணமாகும். இவ்வடிவத்தின் அச்சுக்கு இணையாகச் சென்று தெறிப்பியில் படும் கதிர் எதுவும் தெறித்து ஒரு குறிப்பிட்ட புள்ளியூடாகச் செல்லும். இது குவியப் புள்ளி அல்லது குவியம் எனப்படும். ஒன்றுக்கொன்று இணையாக வந்து தெறிப்பியில் படும் ஆற்றல் அலைகள் அனைத்தும் ஒரே புள்ளியில் குவிக்கப்படும். மறுதலையாக, குவியத்திலிருந்து புறப்படும் அலைகள் தெறிப்பியின் அச்சுக்கு இணையான கற்றைகளாகத் தெறித்து வெளியேறும்.

வரலாறு 
பரவளைவு ஆடிகளை முதலில் விபரித்தவர் 10 ஆம் நூற்றாண்டில் வாழ்ந்த அராபிய இயற்பியலாளரான இபின் சாஹுல் என்பவராவார். இது பின்னர் 1021 ஆம் ஆண்டில் இபின் அல்-ஹேதம் என்பவராலும் அவர் எழுதிய ஒளியியல் நூல் என்னும் நூலில் விபரிக்கப்பட்டது. 1721 ஆம் ஆண்டில், ஜான் ஹாட்லி என்பவர் பரவளைவு ஆடிகளை, தெறிப்புவகைத் தொலைநோக்கி ஒன்றை உருவாக்கப் பயன்படுத்தியது மூலம் நடைமுறை வானியலில் பயன்படுத்தினார். இதற்கு முன்னர் கோள ஆடிகளே தொலைநோக்கிகளில் பயன்படுத்தப்பட்டன. 19 ஆம் நூற்றாண்டில் கூடிய செயற்திறன் கொண்ட ஃபிரெஸ்னெல் வில்லை கள் அறிமுகப்படுத்தப்பட முன்னர், பரவளைவு ஆடிகளே கலங்கரை விளக்கங்களில், ஒரு விளக்கிலிருந்து ஒளிக்கற்றைகளை உருவாக்கப் பயன்பட்டது.

பயன்பாடுகள் 
தற்காலத்தில் பரவளைவுத் தெறிப்பிகள் சிறிதும் பெரிதுமான பல வகையான கருவிகளில் பயன்படுகின்றன. இவற்றுள், செய்மதி அலைவாங்கிகள், தெறிப்புவகைத் தொலைநோக்கிகள், வானொலித் தொலைநோக்கிகள், பரவளைவு ஒலிவாங்கிகள் போன்றவையும், பலவகை மின்விளக்குகளின் தெறிப்பிகளும் அடங்கும்.

ஒளியியல்

மேற்கோள்கள்

fr:Miroir (optique)#Miroir parabolique
பிரெனெல் வில்லை

ஃபிரெனெல் வில்லை (Fresnel lens) என்பது, பிரான்சைச் சேர்ந்த இயற்பியலாளரான அகஸ்டீன்-ஜீன் ஃபிரெனெல் என்பவரால் கண்டுபிடிக்கப்பட்டது. இது தொடக்கத்தில் கலங்கரை விளக்கங்களில் பயன்படுத்துவதற்காகவே உருவாக்கப்பட்டது. இதன் வடிவமைப்பு பெரிய ஒளித்துளைகளுடனும், (aperture), குறைந்த குவியத் தூரத்துடனும் கூடிய வில்லைகளை, வழமையான முறையில் செய்யப்படும் வில்லைகளிலும் குறைந்த அளவு நிறையுடனும், குறைந்த கனவளவு கொண்டதாகவும் செய்வதற்கு இடமளித்தது. முன்னைய வில்லைகளைவிட ஃபிரெனெல் வில்லைகள் மெல்லியவை. இதனால் கூடிய ஒளி அவற்றினூடு செல்லக்கூடியதாக இருந்தது.

உருவாக்கம் 
பல்வேறு வில்லைத் துண்டுகளைச் சட்டகம் ஒன்றில் பொருத்தி மெல்லிய வில்லைகளை உருவாக்கும் எண்ணம், ஜார்ஜஸ் லூயிஸ் லெக்கிளார்க், கொம்டே டி பவ்வன் என்பவர்களால் உருவாக்கப்பட்டதாகச் சொல்லப்படுகிறது. எனினும் இதனை உருவாக்கிய பெருமை அகஸ்டீன்-ஜீன் ஃபிரெனெல்லுக்கே கொடுக்கப்படுகிறது. சிமித்சோனியன் இதழின்படி முதலாவது ஃபிரெனெல் வில்லை 1823 ஆம் ஆண்டில் கோர்டுவான் கலங்கரை விளக்கத்தில் பயன்படுத்தப்பட்டது. இதன் ஒளி 20 மைல்கள் வரை தெரியக்கூடியதாம்.

இவற்றையும் பார்க்கவும் 
 ஃபிரெனெல் விளக்கு

மேற்கோள்கள்

ஒளியியல்
ஆசியக் கிண்ணம் 2004

2004 ஆசியக் கிண்ணம் துடுப்பாட்டப் போட்டிகள் இலங்கையில் 2004 ஆம் ஆண்டு ஜூலை 16 முதல் ஆகஸ்ட் 1 வரை இடம்பெற்றது. இறுதிப் போட்டியில் இலங்கை துடுப்பாட்ட அணி, இந்திய அணியை வேற்றி பெற்று ஆசியக் கிண்ணத்தை 3வது தடவையாகப் பெற்றுக் கொண்டது.

பங்குபற்றிய அணிகள்

பிரிவு A

பிரிவு B

முடிவுகள்

முதற் கட்டம்
 ஜூலை 16
  எதிர்  - வங்காள தேசம் 116 ஓட்டங்களால் வெற்றி
  எதிர்  - இந்தியா 116 ஓட்டங்களால் வெற்றி ஜூலை 17
  எதிர்  - பாகிஸ்தான் 76 ஓட்டங்களால் வெற்றி
  எதிர்  - இலங்கை 116 ஓட்டங்களால் வெற்றி
 ஜூலை 18
  எதிர்  - பாகிஸ்தான் 173 ஓட்டங்களால் வெற்றி
  எதிர்  - இந்தியா 12 ஓட்டங்களால் வெற்றி

முதற்கட்ட முடிவுகள்பிரிவு A1வது: 
2வது: 
3வது: பிரிவு B'''
1வது: 
2வது: 
3வது:

இரண்டாம் கட்டம்

ஆட்டங்கள்
 ஜூலை 21
  எதிர்  - இந்தியா 8 விக்கெட்டுகளால் வெற்றி
  எதிர்  - இலங்கை 7 விக்கெட்டுகளால் வெற்றி
 ஜூலை 23 -  எதிர்  - இலங்கை 10 விக்கெட்டுகளால் வெற்றி
 ஜூலை 25 -  எதிர்  - பாகிஸ்தான் 59 ஓட்டங்களால் வெற்றி
 ஜூலை 27 -  எதிர்  - இந்தியா 4 ஓட்டங்களால் வெற்றி
 ஜூலை 29 -  எதிர்  - பாகிஸ்தான் 6 விக்கெட்டுகளால் வெற்றி

இறுதிப் போட்டி
 ஆகஸ்ட் 1 -  எதிர்  - இலங்கை 25 ஓட்டங்களால் வெற்றி

மேற்கோள்கள்

ஆசியக் கிண்ணம்
2004 இல் விளையாட்டுகள்
இலங்கையில் விளையாட்டு
வொயேஜ் சென்சரி ஒன்லைன்

வொயேஜ் சென்சரி ஒன்லைன் எனப்படுவது இணையத்தில் பல பயனர்கள் இணைந்து விளையாடும் ஒரு கணனி விளையாட்டாகும். இதை IGG எனும் நிறுவனம் வெளியிட்டு வைத்தது. இந்த விளையாட்டு 17ம் நூற்றாண்டில் நடப்பது போல வடிவமைக்கப்பட்டுள்ளதுடன், அக்காலப் பகுதியில் பிரபலமாக இருந்த கரையோர நகரங்களையும் கொண்டமைந்துள்ளது. மற்றய விளையாட்டுகளைப்போல அல்லாமல் இந்த கணனி விளையாட்டு பயனர்களை பல்வேறு தொழில் முறைகளில் கணனி விளையாட்டில் தேர்ச்சியடைய வழிவிடுகின்றது.

வரலாறு

இதன் ஆங்கிலப் பதிப்பு வெளியிடப்படுவதன் முன்பு சீனா, தென்கொரியா, செர்மனி ஆகிய நாடுகளில் இந்த விளையாட்டு வெளியிடப்பட்டிருந்தது. டிசம்பர் 8, 2006ல் 1000 பேருக்கு ஆங்கிலப் பதிப்பின் அல்பா வெளியீடு நிகழ்ந்தது. இதன் பின்னர் டிசம்பர் 22, 2006 ல் பீட்டா பதிப்பு வெளியிடப்பட்டது. ஏப்ரல் 8, 2007ல் முழுமையான பதிப்பு வெளியிடப்பட்டது.

கப்பல்கள்
இந்த விளையாட்டில் மூன்று வகையான கப்பல்கள் பயன்படுத்தப்படுகின்றன. யுத்த கப்பல்கள், கொள்ளையர் கப்பல்கள், வியாபாரம் செய்யும் கப்பல்கள். சண்டைக் கப்பல்களில் அதிகளவு பீரங்கிகளைப் பொருத்த முடிவதுடன் பெரும் தாக்குதல்களையும் தாங்கி நீண்ட நேரம் கடலில் நிலைத்திருக்கும் சக்தி வாய்ந்தது. கொள்ளைக்கார கப்பல்கள் அதிகளவு மாலுமிகளை ஏற்றுவதுடன் விரைவான வேகத்தில் பயனிக்க கூடியதும் ஆகும். வியாபாரக் கப்பல்கள் மற்றய கப்பல்கள் எல்லாவற்றையும் விட வேகம் குறைவானதுடன் யுத்த நேரத்தில் தாக்குதலை தாங்க கூடிய வலிமை அற்றது ஆனால் அதிகளவான பாண்டங்களை ஏற்றும் வலிமை பெற்றது. விளையாட்டை விளையாடும் நபர் ஒருவர் எத்தனை கப்பலை வேண்டுமானாலும் வைத்துக் கொள்ளலாம். கப்பல்களுக்கு 11 படிகள் இருக்கின்றன. புதிய இணைப்பில் 12 படிமுறைகள் இருப்பதுடன் ட்ராகன் தலைவைத்த ஆரம்ப படிநிலை விளையாட்டு வீரர்களுக்கான கப்பலும் இருப்பது குறிப்பிடத்தக்கது.

மேற்கோள்கள்

இணைய விளையாட்டுக்கள்
கணினி விளையாட்டுக்கள்
விண்டோஸ் விளையாட்டுக்கள்
1816

1816  (MDCCCXVI) ஒரு திங்கட்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் சனிக்கிழமையில் ஆரம்பமானது.

நிகழ்வுகள் 
 ஜனவரி 9 - சேர் ஹம்பிறி டேவி சுரங்கத் தொழிலாளர்களுக்காக தான் வடிவமைத்த டேவி விளக்கை சோதித்தார்.
 மார்ச் 23 - அமெரிக்க மதப்பரப்புனர்கள் கொழும்பு வந்து சேர்ந்தனர்.
 ஏப்ரல் 21 - இலங்கையில் அமெரிக்க மதப் பரப்புனர்கள் தேவாலயம் ஒன்றை அமைத்தனர்.
 ஜூலை 11 - அமெரிக்க மிஷனைச் சேர்ந்த வண. ஈ. வாரன் என்பவர் யாழ்ப்பாணம் வந்து சேர்ந்தார்.
 ஜூலை 9 - ஆர்ஜெண்டீனா ஸ்பெயினிடம் இருந்து விடுதலை பெற்றது.
 ஜூலை 17 - பிரெஞ்சு பயணிகள் கப்பல் செனெகல்ல்லுக்கருகில் மூழ்கியதில் 140 பேர் கோல்லாப்பட்டனர்.
 ஆகஸ்ட் 27 - அல்ஜியேர்ஸ் மீது பிரித்தானியா குண்டுத் தாக்குதலை மேற்கொண்டது.
 டிசம்பர் 11 - இண்டியானா ஐக்கிய அமெரிக்காவின் 19வது மாநிலமாக இணைந்தது.

தேதி அறியப்படாதவை 
 ஸ்டெதஸ்கோப் கண்டுபிடிக்கப்பட்டது.
 ரொபேர்ட் ஸ்டேர்லிங் தனது வெப்ப எந்திரத்துக்கான காப்புரிமம் பெற்றார்.
 அமெரிக்க மிஷனைச் சேர்ந்த மதப் பரப்புனர்கள் யாழ்ப்பாணத்தில் மேற்கத்தைய மருத்துவத்தை உள்ளூரில் அறிமுகப்படுத்தினர்.

1816 நாட்காட்டி

மேற்கோள்கள்

1816
கான்யே வெஸ்ட்

கான்யே ஒமாரி வெஸ்ட் (Kanye Omari West, பிறப்பு ஜூன் 8, 1977) ஒரு அமெரிக்க ராப் இசைக் கலைஞரும் இசைத் தயாரிப்பாளரும் ஆவார். இவரே தனியாகப் படைத்த மூன்று ஆல்பம்கள் மொத்தத்தில் ஒன்பது கிராமி விருதுகளைப் பெற்றன.

அட்லான்டாவில் பிறந்த கான்யே மூன்று வயதில் சிக்காகோவுக்குக் குடிபெயர்ந்து அங்கே வளர்ந்தார். சிக்காகோ மாநிலப் பல்கலைக்கழகத்தில் ஒரு ஆண்டு இருந்து அங்கேயிருந்து பட்டதாரியாக ஆகாமல்  ராப் இசை உலகில் ஆர்வத்துடன் ஈடுபட்டார். ஜெய்-சியின் 2001இல் வெளிவந்த ஆல்பம் த புளூப்பிரின்ட்டில் இவர் இசைத் தயாரிப்பாளராக இருந்து புகழ் பெற்றார். 2004இல் இவரின் முதலாம் ஆல்பம் த காலேஜ் ட்ராப்பவுட் வெளிவந்தது.

ஆல்பம்கள் 
 த காலேஜ் ட்ராப்பவுட் (The College Dropout) (2004)
 லேட் ரெஜிஸ்டிரேசன் (Late Registration) (2005)
 கிராஜுவேசன் (Graduation) (2007)

வெளி இணைப்புகள் 
 கான்யேவெஸ்ட்.காம்
 கான்யே உடைய வலைப்பதிவு

மேற்கோள்கள்

ராப் இசைக் கலைஞர்கள்
ஆபிரிக்க அமெரிக்க இசை கலைஞர்கள்
1977 பிறப்புகள்
வாழும் நபர்கள்
மேடைச் சிரிப்புரை

மேடைச் சிரிப்புரை (English: Stand-up comedy) எனப்படுவது பொதுவாக ஒருவர் மேடையில் நகைச்சுவையாகப் பேசி, நகைச்சுவை சம்பவங்களை கதைகளாகச் சொல்லி, துணுக்குகளை கூறி ரசிகர்களை சிரிக்கவைப்பது ஆகும். மேடைச் சிரிப்புரை என்பது 20 ஆம் நூற்றாண்டில் அமெரிக்காவில் வடிவம் கண்டது. இது சமூகத்தில் பொதுவாக பேசப்படாத அல்லது தொடப்படக்கூடாததாக கருதப்பட்ட தலைப்புகளையும் தொட்டு, சமூகத்தின் இறுக்கிய மூடிய பகுதிகளையும் நகைச்சுவை கலந்து மேடைக்கு எடுத்து வந்தது.

தமிழில் மேடைச் சிரிப்புரை  கலக்கப்போவது யாரு, அசத்தப் போவது யாரு? தொலைக்காட்சி நிகழ்ச்சிகள் மூலம் பரந்த அறிமுகம் பெற்றது.

தமிழ் மேடைச் சிரிப்புரைஞர்கள் 
 ரோபோ சங்கர்
 ஈரோடு மகேஸ்
 மதுரை முத்து
 மதுரை மஹா

அமெரிக்க மேடைச் சிரிப்புரைஞர்கள் 
 லெனி புரூஸ்
 யோர்ஜ் கார்லின்
 ரொபின் வில்லியம்ஸ்
 கிறிஸ் றொக்
 கார்லோஸ் மென்சியா

இவற்றையும் பார்க்க 
 சிரிப்பு
 நகைச்சுவை

மேற்கோள்கள்

மேடைச் சிரிப்புரை
நகைச்சுவை
1806

1806  (MDCCCVI) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இது ஒரு திங்கட்கிழமையில் ஆரம்பமானது.

நிகழ்வுகள் 
 சனவரி 8 - கேப் கொலனி பிரித்தானியாவின் குடியேற்ற நாடாகியது.
 சனவரி 10 - கேப் டவுனில் டச்சுப் படைகள் பிரித்தானியரிடம் சரணடைந்தனர்.
 சனவரி 19 - நன்னம்பிக்கை முனையை பிரித்தானியா பிடித்தது.
 சூன் 4 - இலங்கையில் ரோமன் கத்தோலிக்கர்கள் மீது டச்சு ஆட்சியாளர்களினால் தடை செய்யப்பட்ட மத வழிபாடுகள் பிரித்தானியர்களினால் மீள வழங்கப்பட்டன.
 சூன் 5 - லூயி பொனபார்ட் அவனது சகோதரனான நெப்போலியன் பொனபார்ட்டினால் நெதர்லாந்தின் மன்னன் ஆக்கப்பட்டான்.
 சூன் 27 - புவனஸ் அயரசை பிரித்தானியர் கைப்பற்றினர்.
 சூலை - இலங்கையில் விதானை முறை அறிமுகப்படுத்தப்பட்டது.
 சூலை 10 - வேலூர் சிப்பாய் எழுச்சி: தமிழ்நாட்டில் வேலூர்க் கோட்டையில் நிகழ்ந்த எழுச்சியில் நூற்றுக்கணக்கான ஆங்கிலப் படையினர் கொல்லப்பட்டனர்.
 ஆகத்து 5 - இலங்கையில் முகமதியர்களுக்கான சிறப்பு திருமணச் சட்ட விதிகள் அரசியல் யாப்பில் ஏற்றுக்கொள்ளப்பட்டன.
 ஆகத்து 6 - புனித ரோமப் பேரரசன் இரண்டாம் பிரான்சிஸ் நெப்போலியனுடனான போரில் தோல்வியடைந்ததைத் தொடர்ந்து அப்பேரரசு முடிவுக்கு வந்தது.
 செப்டம்பர் - புரூசியா பிரான்ஸ் மீது போரைத் தொடுத்தது.
 அக்டோபர் 7 - ஆங்கிலேயர் ரால்ஃப் வெட்ஜ்வூட் என்பவர் கார்பன் தாள் காப்புரிமத்தைப் பெற்றார்.
 அக்டோபர் 14 - முதலாம் நெப்போலியன் புரூசிய இராணுவத்தை தோற்கடித்தான்.
 அக்டோபர் 17 - எயிட்டி பேரரசர் முதலாம் சாக் படுகொலை செய்யப்பட்டார்.
 அக்டோபர் 24 - பிரெஞ்சுப் படைகள் பெர்லின் நகரை அடைந்தன.
 நவம்பர் 30 - நெப்போலியனின் படைகள் போலந்து தலைநகர் வார்சாவைக் கைப்பற்றினர்.

நாள் அறியப்படாத நிகழ்வுகள் 
 நோவா வெப்ஸ்டர் தனது முதலாவாது அமெரிக்க ஆங்கில அகராதியை வெளியிட்டார்.

தொடர் நிகழ்வுகள் 
 நெப்போலியனின் போர் (1799-1815)
 ரஷ்ய-துருக்கிப் போர், 1806-1812

பிறப்புக்கள்

இறப்புக்கள்

முகலாயப் பேரரசர்கள் 
 இரண்டாம் அக்பர் (1806-1837)

மேற்கோள்கள்

1806 நாற்காட்டி

வெளி இணைப்புகள் 

1806
சண்டை விளையாட்டு

சண்டை விளையாட்டு எனப்படுவது ஒழுக்க விதிமுறைகளுக்கு ஒழுங்கி இரு விளையாட்டு வீரர்கள் சண்டை செய்வதைக் குறிக்கும்.  சண்டை செயற்திறன்களை முன்னிறுத்திய விளையாட்டுக்கள் பண்டை மனித வரலாற்றில் இருந்து தொடர்ந்து இருந்து வருகின்றன.  சண்டை விளையாட்டுக்களில் நேரடியாக போட்டியாளர்கள் கைகலப்பில் ஈடுபடுவர்.  இந்த விளையாட்டுக்களை தற்காப்புக் கலைகளில் இருந்து வேறுபடுத்தியே வகைப்படுத்துவர்.

பட்டியல் 
 குத்துச்சண்டை
 மல்யுத்தம்
 முயாய் தாய்
 டைக்குவாண்டோ
 ஐக்கிடோ
 வாட்போர்
 ஹப்கிடோ
 யுடோ
 யயுற்சு
 கராத்தே
 கெண்டோ
 கலப்புப் போர்க் கலைகள்
 நாகினாட்டா-டோ
 சம்போ
 சுமோ மற்போர்
 விங் சுன்
 வுஷு
 சவாட்
 கிராவ் மகா

சண்டை விளையாட்டுக்கள்

மேற்கோள்கள்

nn:Kampsport
விண்வெளிச் சுற்றுலா

விண்வெளிக்கு சுற்றுலா செல்வதை விண்வெளிச் சுற்றுலா எனலாம். மனித விண்வெளிப்பறப்பு 1961 ஆம் ஆண்டு ஏப்ரல் 12 ஆம் நாள் யூரி ககாரின் என்னும் ரஷ்யரை ஏற்றிச் சென்ற வஸ்தோக் 1 என்னும் விண்கலப் பறப்புடன் தொடங்கியது. அதன் பின்னர் ஐக்கிய அமெரிக்காவும் சீனாவும் மனிதர்களை விண்வெளிக்கு அனுப்பி உள்ளன. இந்தப் பயணங்களின் நோக்கம் ஆய்வு; சுற்றுலா அல்ல. ஆனால் விண்வெளிக்கு சுற்றுலா செல்வது பலரின் கனவாக பலகாலமாக இருந்து வந்திருக்கிறது. இதற்கு தேவைப்படும் பெரும் பொருட் செலவு, தொழில்நுட்பம், தகுதி அண்மை வரை இதை எட்டா கனியாகவே நிறுத்தி இருந்தது. எனினும், இத்தகைய அனுமானங்களைப் பெற்றோர் விண்வெளிச்கு சுற்றுலா செல்வது இன்று சாத்தியமே. :en:Dennis Tito என்ற அமெரிக்கரை உருசிய விண்கலம் ஒன்று முதல் விண்வெளிச் சுற்றுலாப் பயணியாக ஏப்ரல் 2001 ஏற்றிச் சென்றது. 
1967 ஆம் ஆண்டு அமெரிக்கா அனுப்பிய மரினர்-5 எனும் ஆளில்லாத விண் ஓடம் வெள்ளிக் கிரகத்தை ஆராய்ந்தது. 1969 இல் அமெரிக்கா அனுப்பிய அப்பலோ-11 எனும் ஓடம் நீல் ஆம்ஸ்றோங், எட்வின் ஓல்ரின் ஆகியோருடன் சந்திரனில் தரை இறங்கியது. மரினர்-9 அமெரிக்காவினால் 1977 இல் செவ்வாய்க்கு அனுப்பப்பட்ட மனிதர்களற்ற விண் ஓடம்.அரிய பல தகவல்களை பூமிக்குஅனுப்பியது.1980 களில் ரோகினி-1 எனும் ஆளில்லாத விண்வெளி ஓடத்தை அனுப்பியதன் மூலம் செய்மதியை விண்ணுக்கு அனுப்பிய எட்டாவது நாடு என்ற பெருமையை இந்தியா பெற்றுக் கொண்டது.1983 இல் அமெரிக்கா அனுப்பிய பயனியர்-10 ஞாயிற்றுத் தொகுதியிலிருந்து விலகிச் சென்ற முதலாவது ஆளில்லாத விண்வெளி ஓடம் எனப் பதிவு செய்யப்பட்டது.

மேற்கோள்கள்

விண்வெளிப் பயணம்
சுற்றுலா
அமெரிக்கக் கண்டுபிடிப்புகள்
கெமர் மொழி

கெமர் மொழி (Khmer) அல்லது கம்போடிய மொழி, கெமர் மக்கள் பேசும் மொழியாகும். இது கம்போடியாவின் அதிகாரபூர்வ மொழியாகும். இது ஆஸ்திரே-ஆசிய மொழிக் குடும்பத்தைச் சேர்ந்த இரண்டாவது அதிக மக்களால் பேசப்படும் மொழியாகும். சமஸ்கிருதம், மற்றும் பாளி மொழிகளின், குறிப்பாக இந்து, பௌத்த சமயங்களின் தாக்கம் அதிகமாக உள்ளன. மொன்-கெமர் மொழிக் குடும்பத்தில் மொன் மொழி, வியட்நாமிய மொழிகளை விட எழுத்து வடிவம் பெற்ற முதலாவது மொழி கெமர் மொழியாகும். கம்போடியாவின் புவியியல் அமைவு காரணமாக அயல் மொழிகளான தாய், லாவோ, சாம், மற்றும் வியட்நாமிய மொழிகளின் தாக்கம் தென்கிழக்கு ஆசியா முழுவதும் பரந்து காணப்படுகிறது.

கெமர் மொழி தனக்கென தனியே அபுகிடா என்றழைக்கப்படும் கெமர் எழுத்துமுறையைக் கொண்டுள்ளது.

கெமெர் மொழியானது தனது அயல் மொழிகளான லாவோ, தாய், வியட்நாமிய மொழிகளைப் போல தொனி மற்றும் சுதி சார்ந்த (tonal) மொழியல்ல. கெமர் மொழியின் வட்டார வழக்குகள் பெரும்பாலும் ஒரே மாதிரியானவை:

 பாட்டாம்பாங் (Battambang), வடக்கு கம்போடியாவில் பேசப்படுகிறது.
 நொம் பென் (Phnom Penh), தலைநகரில் பேசப்படுகிறது. தலைநகரைச் சுற்றிய மாகாணங்களிலும் இது பேசப்படுகிறது.
 வடக்கு கெமர் (Northern Khmer), அல்லது கெமர் சூரின் (Khmer Surin), வடகிழக்கு தாய்லாந்தில் கெமர் ஆதிகுடிகளினால் பேசப்படுகிறது.
 கெமர் குரோம் (Khmer Krom) அல்லது தெற்கு கெமர், மேக்கொங் டெல்ட்டா பகுதியில் உள்ள பழங்குடியினரால் பேசப்படுகிறது.
 கார்டமன் கெமர் (Cardamom Khmer), மேற்கு கம்போடியாவில் கார்டமன் மலைகளில் வாழும் சிறு தொகை மக்கள் பேசும் மொழி.

மேற்கோள்கள்

வெளி இணைப்புகள் 

 மொன் - கெமர் மொழிகள்

கம்போடியா
தாய்லாந்து
மோன்-குமேர் மொழிகள்
ஆசிய மொழிகள்
அமேடியோ அவகாதரோ

அமேடியோ அவகாதரோ (Lorenzo Romano Amedeo Carlo Avogadro di Quaregna e di Cerreto; ஆகஸ்ட் 9, 1776 - ஜூலை 9, 1856), இத்தாலியை சேர்ந்த ஒரு வேதியியலாளர் ஆவார். வளிமங்களின் மூலக்கூறு, மற்றும் அவகாதரோவின் விதியைக் கண்டுபிடித்தமைக்காகவும் இவர் பெரிதும் அறியப்பட்டவர். இவரது நினைவாக ஒரு மோல் பொருளில் இருக்கக்கூடிய மூலக்கூறுகளின் எண்ணிக்கை (6.022142 x 1023), அவகாதரோவின் எண் அல்லது அவகாதரோ மாறிலி என அழைக்கப்படுகிறது.

இத்தாலிய அறிவியலாளர்கள்
வேதியியலாளர்கள்
1776 பிறப்புகள்
1856 இறப்புகள்

மேற்கோள்கள்
கலப்புலோகங்களின் பட்டியல்

இக் கலப்புலோகங்களின் பட்டியல் ஒரு முற்றுப்பெறாத பட்டியல் ஆகும். கலப்புலோகங்களின் அடிப்படை உலோகத்தின் பெயரின் அகரவரிசையில் தரப்பட்டுள்ளது. அத் தலைப்புக்களின் கீழ் வரிசைப்படுத்தலுக்கு குறிப்பிட்ட ஒழுங்கு எதுவும் இல்லை. சில முக்கியமான கலக்கும் உலோகங்கள் அடைப்புக் குறிக்குள் தரப்பட்டுள்ளன.

அலுமீனியத்தின் கலப்புலோகங்கள்

 அலுமீனியம்-லித்தியம் (லித்தியம்)
 துராலுமின் (செப்பு)
 நாம்பே (அலுமீனியத்துடன், வெளியிடப்படாத ஏழு வேறு உலோகங்கள்)
 சிலுமின் (சிலிக்கான்)
 ஏஏ-8000
 மக்னாலியம் (5% மக்னீசியம்)
 வேறு சிக்கலான கலப்புலோகங்கள்
 அல்னிக்கோ (நிக்கல், கோபால்ட்)

செம்பின் கலப்புலோகங்கள்

 பித்தளை
 வெண்கலம்

தகரக் கலப்புலோகங்கள்
 பியூட்டர்

இந்தியம்
 பீல்ட்டின் உலோகம் (பிஸ்மத், தகரம்)

இரும்பு
 உருக்கு (கரிமம்)
 துரு ஏறா உருக்கு (குரோமியம், நிக்கல்)
 ஏஎல்-6எக்ஸ்என் (AL-6XN)
 கலப்புலோகம் 20
 செலெஸ்ட்ரியம்
 கடல்சார் தர துருவேறா உருக்கு
 மார்ட்டென்சிட்டிக் துருவேறா உருக்கு
 சிலிக்கான் உருக்கு (சிலிக்கான்)
 கருவி உருக்கு (தங்ஸ்தன் அல்லது மங்கனீசு)
 குரோமோலி (குரோமியம், மொலிப்தெனம்)
 டமாஸ்கஸ் உருக்கு
 எச்எஸ்எல்ஏ உருக்கு
 ரெனால்ட்ஸ் 531
 வூட்ஸ் உருக்கு
 இரும்பு
 அந்திராசைட்டு இரும்பு (கரிமம்)
 வார்ப்பிரும்பு (கரிமம்)
 பன்றியிரும்பு (கரிமம்)
 பெர்னிக்கோ (நிக்கல், கோபால்ட்)
 எல்இன்வார் (நிக்கல், குரோமியம்)
 இன்வார் (நிக்கல்)
 கோவார் (கோபால்ட்)
 இரும்புக் கலப்புலோகங்கள்
 பெரோபோரான்
 பெரோகுரோம்
 பெரோமக்னீசியம்
 பெரோமங்கனீசு
 பெரோமொலிப்தெனம்
 பெரோநிக்கல்
 பெரோபொஸ்பரசு
 பெரோடைட்டானியம்
 பெரோவனேடியம்
 பெரோசிலிக்கான்

ஈயக் கலப்புலோகங்கள்
 மொலிப்தோசாக்கோஸ் (செப்பு)

மேற்கோள்கள்

உலோகவியல்
கலப்புலோகங்கள்
வேதியியல் பட்டியல்கள்
கரைதிறன்

கரைதிறன் (solubility) என்பது, ஒரு பொருள், அதாவது கரையம், ஒரு கரைப்பானில் கரையும் திறனைக் குறிக்கும் ஒரு இயற்பியல் இயல்பு ஆகும். இது, ஓய்வுநிலையில் ஒரு கரைப்பானில் கரையக்கூடிய மிகக்கூடிய கரையத்தின் அளவு மூலம் அளக்கப்படுகின்றது. விளையும் கரைசல் நிரம்பிய கரைசல் எனப்படும். சில பொருட்கள் எந்த அளவிலும் ஒரு குறிக்கப்பட்ட கரைப்பானில் கரையக்கூடியவை. நீரில், எதனோல் கரைவது இதற்கு ஒரு எடுத்துக்காட்டு ஆகும். இது கலக்கும் தன்மை எனப்படும். சில சந்தர்ப்பங்களில் சமநிலைக் கரைதிறனையும் தாண்டி மிகைநிரம்பல் கரைசல் ஏற்படுவது உண்டு. இது சிற்றுறுதி நிலை அல்லது தோற்றச் சமநிலையில் இருக்கும்.

ஒரு கரைசலில், கரைப்பான் பொதுவாக நீர்மமாகவே இருக்கும். கரையம், வளிமமாகவோ, நீர்மமாகவோ அல்லது திண்மமாகவோ இருக்கலாம். கரைதிறனில் பெருமளவில் வேறுபாடு காணப்படுகின்றது. இது முடிவிலியில் இருந்து மிகக் குறைவானது வரை உள்ளது.

மேற்கோள்கள் 

வேதியியல்
வேதியப் பண்புகள்
வில்லியம் டாஃப்ட்

வில்லியம் ஹாவர்ட் டாஃப்ட் (William Howard Taft, செப்டம்பர் 15, 1857-மார்ச் 8, 1930) ஐக்கிய அமெரிக்காவின் 27ஆம் குடியரசுத் தலைவரும் 10ஆம் ஐக்கிய அமெரிக்கப் பிரதான நீதிபதியும் ஆவார். குடியரசுக் கட்சியை சேர்ந்த டாஃப்ட் சின்சினாட்டி, ஒகையோவில் பிறந்து வளந்தார்.

ஐக்கிய அமெரிக்கக் குடியரசுத் தலைவர்கள்
1857 பிறப்புகள்
1930 இறப்புகள்
ஆங்கில அமெரிக்கர்கள்

மேற்கோள்கள்
தவறிய நாடுகள் சுட்டெண் அடிப்படையில் நாடுகளின் பட்டியல்

இத் தவறிய நாடுகளின் சுட்டெண் அடிப்படையிலான நாடுகளின் பட்டியல் (List of countries by Failed States Index) அமைதிக்கான நிதியம் என்னும் அமெரிக்கச் சிந்தனையாளர் குழுவொன்றும், ஃபாரின் பாலிசி என்னும் சஞ்சிகையும் இணைந்து ஆண்டுதோறும் வெளியிடும் பட்டியலை அடிப்படையாகக் கொண்டது.

தரநிலைகளில் ஏற்பட்ட மாற்றங்கள் அடைப்புக்குறிக்குள் தரப்பட்டுள்ளன.

2013

முழு எச்சரிக்கை

எச்சரிக்கை

நிலையானது

பூரணமானது

முழு எச்சரிக்கை

எச்சரிக்கை

மிதமானவை

நிலைத்தவை

குறிப்புகள்

வெளி இணைப்புகள் 
 தவறிய நாடுகளின் பட்டியல், 2007  The Fund for Peace. Retrieved on 2007-09-17
 தவறிய நாடுகளின் பட்டியல், 2008  The Fund for Peace.

நாடுகள் தொடர்பான பட்டியல்கள்
மனித மேம்பாட்டுச் சுட்டெண்
நல்லாட்சி அளவீடுகள்

si:අසමත් රාජ්‍ය සූචිය අනුව රටවල් ලැයිස්තුව
சாவோ தொமே மற்றும் பிரின்சிப்பி

சாவோ தொமே மற்றும் பிரின்சிப்பி  (São Tomé and Príncipe, saʊ̯ tʰəˈmeɪ̯ ənd ˈpʰɹɪnsɪpɪ) என்பது ஆபிரிக்காவின் மேற்குக் கரையில் கினி குடாவில் உள்ள ஒரு தீவு நாடாகும். இத்தீவுக் கூட்டம் சாவோ தொமே, மற்றும் பிரின்சிப்பி ஆகிய இரண்டு தீவுகளைக் கொண்டுள்ளது. இவ்விரண்டு தீவுகளும் 140 கிமீ தூர இடைவெளியில் காபொன் இன் வடெமேற்குக் கரையில் இருந்து முறையே 250, 225 கிமீ தூரத்தில் வழக்கொழிந்த எரிமலைகளின் கூட்டத்தில் அமைந்துள்ளன.

மேற்கோள்கள்

தீவு நாடுகள்
மேற்கு ஆப்பிரிக்க நாடுகள்
 
ஐக்கிய நாடுகள் சபையின் உறுப்பு நாடுகள்
புண்ணாக்கு

எண்ணெய் வித்துக்களில் இருந்து எண்ணெய் எடுத்தபின் கிடைக்கும் மீதம் உள்ள சக்கைப் பொருளே புண்ணாக்கு ஆகும்.

தேங்காய்ப் புண்ணாக்கு
புண்ணாக்கு தேங்காயிலிருந்து செய்யப்படும் ஓர் உணவுப் பொருளாகும். பொதுவாக இது மாடுகளுக்கு உணவாகக் கொடுக்கப்படுகிறது. சில உணவகங்களில் தேங்காய்க்குப் பதிலாக தேங்காய் புண்ணாக்கைப் பயன்படுத்தி தேங்காய் சட்டினியும் செய்கிறார்கள்.

கடலைப் புண்ணாக்கு
நிலக்கடலை போன்ற எண்ணெய் வித்துத் தாவரங்களிலிருந்து எண்ணெய் எடுத்தபின் நமக்கு கடலை புண்ணாக்கு கிடைக்கிறது.

எள்ளுப் புண்ணாக்கு
எள்ளை ஆட்டி நல்லெண்ணெய் எடுப்பார்கள். அப்போது அதில் மிஞ்சியிருக்கும் பொருளே எள் புண்ணாக்கு ஆகும்.

புண்ணாக்கின் பயன்பாடு
பொதுவாக புண்ணாக்கு மாட்டுத்தீவனமாக உபயோகப் படுத்தப்படுகிறது. பால் கறக்கும் மாடுகளுக்கு பருத்தி கொட்டையும் புண்ணாக்கும் கலந்து கொடுப்பது வழக்கமாகும்.

இவற்றையும் காணவும்
செக்கு

மேற்கோள்கள்

உணவுப் பொருட்கள்
என் கண் முன்னாலே

என் கண் முன்னாலே கனடாவில் தயாராகி ஒக்டோபர் 10, 2009 வெளியான தமிழ்த்திரைப்படம். மதி திரைப்படத்தை இயக்கிய எம். ஸ்ரீரங்கன் இந்தத் திரைப்படத்தின் படப்பிடிப்பு, இயக்கம் ஆகிய பொறுப்புக்களை ஏற்றுள்ளார்.

ஏ 3எஸ் ஸ்டுடியோ நிறுவனம் சார்பாக இந்தத் திரைப்படத்தை தயாரிப்பவர் ஈ. ரேணுகா.

கே.எஸ்.பாலச்சந்திரன், சத்தியா, ரமணன், நிதா, சித்திரா பீலிக்ஸ், சுதன், கார்த்திகா, போல், குமார் ஆகியோர் நடித்துள்ளார்கள்.

இத்திரைப்படத்தின் இசையை எம்.வாகீசனும், படத்தொகுப்பை எம்.பிரசன்னாவும் ஏற்றுள்ளார்கள்.

வெளி இணைப்புகள்

2009 தமிழ்த் திரைப்படங்கள்
கனேடியத் தமிழ்த் திரைப்படங்கள்
1789

1789  (MDCCLXXXIX) ஒரு வியாழக்கிழமையில் ஆரம்பமான ஒரு கிரிகோரியன் சாதாரண ஆண்டாகும்.  பழைய ஜூலியன் நாட்காட்டியில் திங்கட்கிழமையில் ஆரம்பமான ஒரு சாதாரண ஆண்டாகும்.

நிகழ்வுகள் 
 ஜனவரி 7 - ஐக்கிய அமெரிக்காவில் முதற்தடவையாக அரசுத் தலைவர் தேர்தல் இடம்பெற்றது.
 ஜனவரி 23 - ஐக்கிய அமெரிக்காவின் முத்லாவது கத்தோலிக்கக் கல்லூரியான ஜோர்ஜ்டவுன் பல்கலைக்கழகம் அமைக்கப்பட்டது.
 பெப்ரவரி 4 - ஜோர்ஜ் வாஷிங்டன் ஐக்கிய அமெரிக்காவின் முதலாவது அரசுத் தலைவராக ஏகமனதாகத் தெரிவானார். ஜான் ஆடம்ஸ் துணைத் தலைவர் ஆனார்.
 மார்ச் 4 - நியூயோர்க் நகரில் முதற்தடவையாக ஐக்கிய அமெரிக்கக் காங்கிரஸ் கூடி நாட்டின் புதிய அரசியலமைப்பை அதிகாரபூர்வமாக்கியது.
 ஏப்ரல் 28 - "பவுண்டி" என்ற பிரித்தானியக் கப்பலின் மாலுமிகள் கப்டன் [[வில்லியம் பிளை என்பவனுக்கெதிராகக் கிளர்ச்சியில் ஈடுபட்டனர்.
 ஏப்ரல் 30 - ஜோர்ஜ் வாஷிங்டன் ஐக்கிய அமெரிக்காவின் முதலாவது அரசுத் தலைவர் பதவியைப் பொறுப்பேற்றுக் கொண்டார்.
 ஜூன் 14 - பவுண்டி என்ற பிரித்தானியக் கப்பலின் மாலுமிகளின் கிளர்ச்சியை அடுத்து கப்பலின் தலைவனுடன் சேர்ந்து சிறிய படகொன்றில் தப்பிய 19 பேர் 7,400 கிமீ தூரம் பயணித்து திமோரை அடைந்தனர்.
 ஜூலை 13 - பாரிஸ் நகரைப் பாதுகாக்க மக்கள் ஆயுதங்களைக் கைப்பற்றினர்.
 ஜூலை 14 - பிரெஞ்சுப் புரட்சி (1789-1799) ஆரம்பம்: பாரிஸ் மக்கள் பாஸ்டில் சிறையைத் தகர்த்து சிறைக் கைதிகளை விடுவித்து இராணுவத் தளபாடங்களைக் கைப்பற்றினர்.
 ஆகஸ்ட் 4 - பிரான்சில், சட்டசபை உறுப்பினர்கள் நாட்டில் நிலமானிய முறையை ஒழிக்க சபதம் எடுத்தனர்.
 ஆகஸ்ட் 28 - வில்லியம் ஹேர்ச்செல் சனிக் கோளின் துணைக்கோளான என்செலாடசைக் கண்டுபிடித்தார்.
 செப்டம்பர் 22 - ரஷ்ய-துருக்கி போர், 1787-1792: அலெக்சாண்டர் சுவோரொவ் ரிம்னிக் என்ற நகரில் 100,000 துருக்கியர்களைத் தோற்கடித்தார்.
 டிசம்பர் 11 - ஐக்கிய அமெரிக்காவின் மிகப் பழமையான பொதுப் பல்கலைக்கழகம் வட கரொலைனா பல்கலைக்கழகம் (சாப்பல் ஹில்) அமைக்கப்படட்து.

தேதி அறியப்படாத நிகழ்வுகள் 
 வேலு நாச்சியார் சிவகங்கையின் தலைமையை தனது மருமகன் சக்கந்தி வேங்கண் தேவருக்குக் கொடுத்தார்.
 கிழக்கிந்தியக் கம்பெனிக்குச் சாதகமாக கல்கத்தா கெஜட்டில், இந்திய தச்சர்களோ, பணிமனையினரோ, கொல்லரோ, கப்பல்களில் வேலை செய்ய இயலாதென உத்தரவு பிறப்பிக்கப்பட்டது.
 யாழ்ப்பாணத்தின் முதன்மை கத்தோலிக்கத் தேவாலயமான சென் மேரீஸ் தேவாலயம் அமைக்கப்பட்டது.

தொடர் நிகழ்வுகள் 
 ரஷ்ய-சுவீடன் போர் (1788–1790)
 ரஷ்ய-துருக்கி போர் (1787–1792)

அரசர்கள் 
 புதுக்கோட்டை:
 இராயரகுநாத தொண்டைமான் 1769-1789
 இராஜா விஜயரகுநாத தொண்டைமான் பகதூர் 1789-1807

பிறப்புக்கள்

இறப்புக்கள்

1789 நாட்காட்டி

மேற்கோள்கள்

1789
சாள்சு அன்ரனி சிறப்புப் படையணி

லெப். சாள்ஸ் அன்ரனி சிறப்புப் படையணி (Charles Anthony Brigade) என்பது தமிழீழ விடுதலைப் புலிகளின் முதல் மரபுவழிப் படையணி ஆகும். தமிழீழ விடுதலைப் புலிகளின் முதலாவது தாக்குதற் தளபதியான லெப்.சீலன் லூக்காஸ் சாள்ஸ் அன்ரனியின் பெயரைத் தன் பெயராகக் கொண்டு தொடங்கப்பட்டுள்ளது. இப்படையணி, பயிற்சி, தந்திரம், துணிவு என்னும் மூன்றையும் தன் குறிக்கோள் வாசகமாகக் கொண்டு செயற்படுகின்றது. இது 1991 ஆம் ஆண்டு ஏப்ரல் 10 ஆம் நாள் உருவாக்கப்பட்டது. துவக்கத்தில் பிரிகேடியர் பால்ராஜ் தலைமையில் பயிற்சியளிக்கப்பட்டது. இது தமிழ்ப் புலிகளின் மிகவும் பழமையான மற்றும் அதிக பயிற்சி பெற்ற காலாட்படைப் பிரிவுகளில் ஒன்றாகும், இதன் தனக்கு சொந்தமாக இராணுவக் கல்விக்கூடங்கள், ஆராய்ச்சிப் பிரிவுகள் ஆகியவற்றைக் கொண்டிருந்தது. இந்தப் படையணியில் உள்ள வீரர்கள் அனைவரும் இலங்கை வட மாகாணத்தில் உள்ள கிராமங்களை சேர்ந்தவர்கள்.

வரலாறு  
சாள்ஸ் அன்ரனி சிறப்புப் படையணி ஈழப்போரில் நடந்த பெரும்பாலான சமர்களில் பங்கு பற்றி பல வெற்றிகளைப் பெற்றது.

1991 மே 5 அன்று இலங்கைப் படைத்துறையினர் ஓமந்தை கொந்தக்காரர்குளம் கோழியாக்குளம் ஆகிய இடங்களில் "வன்னி விக்கிரம 2" என்ற பெயர் நடவடிக்கை மூலம் எடுத்த பெரும் எடுப்பிலான இராணுவ முன்னெடுப்பை சார்ள்சு அன்ரனி சிறப்புப் படையணி முறியடித்தது. இது அவர்களது முதலாவது சமர் ஆகும். கேணல் பால்ராஜ் தளபதியாக இருந்து லெப். கேணல் ராஜன் இதனை வழி நடத்தி அந்தச் சாதனை நிகழ்த்தப்பட்டது. இச்சமரில் விடுதலைப் புலிகளின் 20 போராளிகள் கொல்லப்பட்டனர். 

இரண்டாம் ஆனையிறவுச் சமரின்போது, ஒரு முழு காலாட்படைப் பிரிவையும் (54 டிவிஷன்) ஒரு மரபுவழிப் போரில் தோற்கடித்த முதல் அரச சார்பற்ற இராணுவப் படைப்பிரிவு படையணியாக இது வரலாறு படைத்தது. ஆனையிறவின் வீழ்த்தியப் பிறகு, உலகிலேயே இத்தகைய சிக்கலான சூழ்ச்சிப் போர்ச் சண்டையில் திறன் கொண்ட ஒரே அரச சார்பற்ற இராணுவப் படைப்பிரிவாக சாள்ஸ் அன்டனி சிறப்புப் படையணியை விடுதலைப் புலிகள் மட்டுமே நிறுவியதாக இராணுவ ஆய்வாளர்கள் கருத்து தெரிவித்தனர். 2000 ஆம் ஆண்டு ஏப்ரல் மாதம்  ஆனையிறவை விடுதலைப் புலிகள் வீழ்த்துவதற்கு சில மாதங்களுக்கு முன்பு படைத்தளத்தைப் பார்வையிட்ட அமெரிக்க இராணுவ அதிகாரி ஒருவரால் ஆனையிறவுத் தளம் "அசைக்க முடியாதது" என்று விவரிக்கப்பட்டது. 5 சிறப்புத் தளபதிகள், 4 தளபதிகள், ஒரு துணைத்தளபதி, 12 தாக்குதல் தளபதிகள் உட்பட 1,200 போராளிகளை இப்படையணி 2005 ஆம் ஆண்டு வரை இழந்தது. 

தவளை நடவடிக்கை, முல்லைத்தீவு சமர்,  ஜெயசிக்குறு, ஒயாத அலைகள் இரண்டு, ஒட்டுசுட்டான் (1999), ஆனையிறவுப் படைத்தளத் தாக்குதல், 2000, யாழ்ப்பாணச் சமர் (2006), கிளிநொச்சி சமர், அனந்தபுரம் சமர் உட்பட இலங்கை இராணுவத்திற்கு எதிராக 100 க்கும் மேற்பட்ட சமர்களில் இப்படையணி போராடியது. ஈழப் போரின் தொடக்கம் முதல் இறுதி வரை பல்வேறு சமர்களில் சுமார் 2200 வீரர்களை இப்படையணி இழந்துள்ளது.

மேற்கோள்கள் 

விடுதலைப் புலிகளின் படையணிகள்
படையணி

படையணி(regiment) என்பது ஒரு படை அலகு. இது இரண்டில் இருந்து ஆறு கம்பெனிகளைக் கொண்டிருக்கும். இதில் 500 முதல் 1500 படை வீரர்கள் வரை இருப்பர். இதன் தலைவர் கேணல் எனப்படுவார். பல பட்டாலியன்கள் ஒன்று சேர்ந்து ஒரு படையணி அல்லது படைத்தொகுதி உருவாக்கப்படும்.

மேற்கோள்கள்

படை அலகுகள்
படையலகு

படையலகு (platoon) என்பது ஒரு சிறிய படை அலகு. இதில் 30 முதல் 50 வீரர்கள் வரை இருப்பர். இது இரண்டு முதல் நான்கு பிரிவுகள் (sections) அல்லது இசுக்குவாடுகளைக் (Squad) கொண்டு உருவாக்கப்படும். இரண்டு முதல் ஐந்து படையலகுகள் சேர்க்கப்பட்டு ஒரு கம்பெனி உருவாக்கப்படுகிறது.

இவற்றையும் பார்க்க 

 பிலாடூன் (திரைப்படம்), திரைப்படம்

உசாத்துணை

வெளி இணைப்புகள் 

 

படை அலகுகள்
பெரிய உப்பு ஏரி

பெரிய உப்பு ஏரி (Great Salt Lake) அமெரிக்காவின் யூட்டா மாநிலத்தில் அமைந்த உப்பு ஏரி ஆகும். பூமியின் மேற்கு அரைக்கோளில் மிகப்பெரிய உப்பு ஏரியாகும். பெரிய உப்பு ஏரியிலிருந்து ஆறுகள் செல்லவில்லை; நீராவியாகுதலால் மட்டும் இந்த ஏரியிலிருந்து நீர் செல்கிறது. உலகில் இவ்வகை ஏரிகளில் இந்த ஏரி நான்காம் மிகப்பெரிய ஏரி ஆகும்.

யூட்டா
ஐக்கிய அமெரிக்க ஏரிகள்
வட அமெரிக்க ஏரிகள்
யெல்லோஸ்டோன் தேசியப் பூங்கா

யெலோஸ்டோன் தேசியப் பூங்கா (Yellowstone National Park, "Yellowstone" என்ற பொருள் "மஞ்சக்கல்") அமெரிக்காவில் முதலாக உருவாக்கப்பட்ட தேசியப் பூங்கா ஆகும். மார்ச் 1, 1872 இன்றிய பூங்கா இருக்கும் இடத்தை அமெரிக்க அரசு தேசிய பூங்காவாக படைத்தது. இப்பூங்காவின் மிக புகழான இடம் ஓல்ட் பெய்த்ஃபுல் பீறிடும் வெந்நீரூற்று ஆகும். இது தவிர பல காடு, விலங்கு வகைகளும் யெலோஸ்டோன் ஏரியும் பார்க்க சுற்றுலா பயணிகள் இப்பூங்காவுக்கு வருகின்றனர். ஒரு ஆண்டில் கிட்டத்தட்ட 3 மில்லியன் சுற்றுலா பயணிகள் இப்பூங்காவுக்கு வருகின்றனர்.

11,000 ஆண்டுகளாக அமெரிக்கப் பழங்குடி மக்கள் இந்த இடத்தில் வசிக்கின்றனர். இன்று இப்பூங்கா 8,987 சதுக்க கிமீ பரப்பளவில் அமைந்துள்ளது. இப்பூங்காவின் பெரும்பான்மை வயோமிங் மாநிலத்தில் அமைந்துள்ளது, ஆனால் வடக்கிலும் மேற்கிலும் சிறிய பகுதிகள் ஐடஹோ மற்றும் மொன்டானா மாநிலங்களிலும் அமைந்துள்ளன.

உலகில் வடக்கு மிதவெப்ப மண்டலத்தில் மிகப்பெரிய கெடுக்காத சூழ்நிலை இப்பூங்காவில் உள்ளது. கொடுங்கரடி, ஓநாய், எருமை போன்ற விலங்குகள் இப்பூங்காவில் வாழ்கின்றன. இப்பூங்காவிலுள்ள பெரிய காடுகள் மற்றும் புன்னிலங்களில் பல தாவர இனங்களும் வாழ்கின்றன. ஆண்டுதோரும் காட்டுத்தீ நடைபெறும்; 1988இல் நடந்த காட்டுத்தீயில் பூங்காவின் 36% எரிந்தது. மீன்பிடிப்பு, கப்பல் ஓட்டம், முகாம் செய்வது, நெடுந்துர நடப்பு போன்ற பொழுது போக்கு நடவடிக்கைகள் சுற்றுலா பயணிகளால் செய்யமுடியும். குளிர் காலத்தில் பனி உந்தியை பயன்படுத்தி பூங்காவை பார்க்கமுடியும்.

யெல்லோஸ்டோன் தேசியப் பூங்காவை, ஐக்கிய அமெரிக்க நாட்டின் உலகப் பாரம்பரியக் களங்களில் ஒன்றாக யுனேஸ்கோ நிறுவனம் தேர்ந்தெடுத்துள்ளது.

மேற்கோள்கள்

மேலும் படிக்க 
 Whittlesey, Lee H. (2002), "Native Americans, the Earliest Interpreters: What is Known About Their Legends and Stories of Yellowstone National Park and the Complexities of Interpreting Them", The George Wright Forum, published by the George Wright Society, Vol. 19, No. 3, pp. 40–51. .

வெளி இணைப்புகள் 

யெல்லோ ஸ்டோன் தேசியப் பூங்காவின் இணையதளம்
  of the National Park Service
 Travertine: Yellowstone’s Hydrothermal Timekeeper USGS May 24, 2021
 Act Establishing Yellowstone National Park from the Library of Congress
 Congressional Acts Pertaining to Yellowstone
 The Yellowstone magmatic system from the mantle plume to the upper crust at Science (registration required)
 BYU Larsen Yellowstone collection at the L. Tom Perry Special Collections Library of Brigham Young University
 Yellowstone articles, photos and videos at National Geographic
 Photographic library of the U.S. Geological Survey (archive)
 
 
 
 Historic American Engineering Record (HAER) documentation:
 
 
 

ஐக்கிய அமெரிக்க புவியியல்
வயோமிங்
ஐடஹோ
மொன்டானா
ஐக்கிய அமெரிக்காவின் உலகப் பாரம்பரியக் களங்கள்
ஓக்லஹோமா நகர் தண்டர்

ஓக்லஹோமா நகர் தண்டர் (Oklahoma City Thunder) 2008-2009 என்.பி.ஏ. பருவத்தில் முதலாக என்.பி.ஏ.-இல் விளையாடும். இவ்வணியின் அதிபர் கிளே பெனெட் இவ்வணியை சியாட்டில் நகரத்திலிருந்து 2007-2008 என்.பி.ஏ. பருவத்துக்கு பிறகு ஓக்லஹோமா நகரத்துக்கு நகர்த்தினார்.

இந்த புதிய அணியின் சிறப்புப்பெயர், சின்னம், வரலாறு புதிதக உருவாக்கப்பட்டன. ஆனால் 2007-2008 பருவத்தில் சியாட்டில் சூப்பர்சானிக்ஸில் இருந்த வீரர்கள் இப்பொழுது இந்த புதிய அணியில் விளையாடுகின்றனர். இந்த அணியின் போட்டிகள் ஓக்லஹோமா நகரத்தில் அமைந்த ஃபோர்ட் சென்டரில் நடைபெறும்.

2007-2008 சியாட்டில் சூப்பர்சானிக்ஸ் அணி

வெளி இணைப்புகள் 
 புதிய ஓக்லஹோமா நகர் என்.பி.ஏ அணி

மேற்கோள்கள்

என்.பி.ஏ. கூடைப்பந்தாட்ட அணிகள்
ஓக்லகோமா
ஃபுக்குவோக்கா ஆசியப் பண்பாட்டுப் பரிசு

ஃபுக்குவோக்கா ஆசியப் பண்பாட்டுப் பரிசுகள் (Fukuoka Asian Culture Prizes) ஆசியப் பண்பாடுகளின் தனியான மற்றும் பல்வேறு தன்மைகளையும் பேணுவதற்கு ஆற்றிய பணிகளுக்காக உலகளாவிய ரீதியில் தனிநபருக்கோ அல்லது ஓர் அமைப்பிற்கோ வழங்கப்படும் பணப்பரிசாகும். இப்பரிசை ஜப்பானின் ஃபுக்குவோக்கா நகரமும், யோக்கடோப்பீயா நிறுவனமும் இணைந்து வழங்குகின்றன. இப்பரிசுத் திட்டத்தில் பெரும் பரிசு (the Grand Prize), கல்விப் பரிசு (the Academic Prize), கலை மற்றும் பண்பாட்டுக்கான பரிசு (Arts and Culture Prize) ஆகிய மூன்று பரிசுகள் வழங்கப்படுகின்றன. ஒவ்வொன்றும் 3 மில்லியன் யென் பணப்பரிசு வழங்கப்படுகிறது.

கிழக்கு ஆசியா, தெற்காசியா, தென்கிழக்காசியா (பாகிஸ்தானுக்குக் கிழக்கேயுள்ள நாடுகள்) ஆகிய பகுதிகளில் இருந்து விருதாளர்கள் தெரிவு செய்யப்படுகிறார்கள்.

பரிசு பெற்ற சிலர் 
 அகிரா குரோசாவா (1990)
 ரவி சங்கர் (1991)
 பத்மா சுப்பிரமணியம் (1994)
 ஸ்டான்லி ஜெயராஜா தம்பையா (1998)

வெளி இணைப்புகள்
ஃபுக்குவோக்கா ஆசியப் பண்பாட்டுப் பரிசுகள் {{Webarchive|url=https://web.archive.org/web/20080221084222/http://www.city.fukuoka.jp/asiaprize/english/index.html |

மேற்கோள்கள்

பரிசுகளும் விருதுகளும்
சில்வியோ பெர்லுஸ்கோனி

சில்வியோ பெர்லுஸ்கோனி (Silvio Berlusconi,செப்டம்பர் 29, 1936- 12 ஜூன், 2023) முன்னாள் இத்தாலியப் பிரதமர்.  மூன்று முறை - 1994-1995, 2001-2006, 2008-11 ஆகிய காலகட்டங்களில் இத்தாலியின் பிரதமராக இருந்தார்.  ஃபோர்சா இத்தாலியா எனும் அரசியல் கட்சியை 1993இல் தொடங்கி அக்கட்சியின் தலைவராகச் செயற்பட்டர்.

அரசியல் தவிர தொழிலதிபர், இசை எழுத்தாளர், விளையாட்டு அணி அதிபர், வங்கி உரிமையாளர், மற்றும் ஊடக உரிமையாளரும் ஆவார். இவர் 2023 இல் மரணிக்கும்போது இத்தாலிய செல்வந்தர்களின் பட்டியலில் மூன்றாம் இடத்தில் இருந்தார்.

மேற்கோள்கள்

இத்தாலிய அரசியல்வாதிகள்
1936 பிறப்புகள்
வாழும் நபர்கள்
ஹமித் கர்சாய்

ஹமித் கர்சாய் (பாஷ்தூ மொழி: حامد کرزي) ஆப்கானிஸ்தான் நாட்டின் குடியரசுத் தலைவர் ஆவார். 2001இல் டாலிபான் அரசு அகற்றப்பட்டதுக்கு பிறகு இவர் ஆப்கானிஸ்தான் மாற்றல் ஆட்சியின் தலைவராக இருந்தார். 2004இல் குடியரசுத் தலைவர் தேர்தலில் வென்றுள்ளார்.

கந்தஹார் நகரில் பிறந்த கர்சாய் இமாசலப் பிரதேசத்தில் அரசியல் அறிவியல் படித்தார். ஆப்கான் சோவியத் போரில் முஜாஹிதீன் வீரர்களுக்கு நிதியுதவி செய்தார். இந்த காலத்தில் அமெரிக்காவின் சிஐஏ இவருக்கு முஜாஹிதீனுக்கும் உதவி செய்துள்ளது.

டாலிபான் ஆட்சி தொடங்கப்பட்ட பொழுது கர்சாய் முதலாக அவர்கள் இடம் இருந்தார், ஆனால் டாலிபான் பக்கம் இருந்து பிரிந்து போனார்.

இன்று வரை தீவிரவாதிகளும் டாலிபான் வீரர்களும் இவரை நாலு தடவை கொலை செய்யப் பார்த்துள்ளனர்.

ஆப்கானித்தான் அரசியல்வாதிகள்
1957 பிறப்புகள்
வாழும் நபர்கள்
இந்திரா காந்தி அமைதிப் பரிசு பெற்றவர்கள்

மேற்கோள்கள்
கடலடிச் சமவெளி

கடலடிச் சமவெளி (Abyssal plain) கிடை மட்டமாக அல்லது மிகக் குறைந்த சரிவுடன் காணப்படும் கடலுக்கு அடியில் உள்ள தரை ஆகும். இவை புவியில் உள்ள கூடிய சமதளமாகவும், வழுவழுப்பாகவும் அமைந்த பகுதிகளுள் அடங்கும். இப் பகுதிகள் மிகக் குறைவாகவே ஆராயப் பட்டுள்ளன.  ஏறத்தாள 40% கடல் தரையை உள்ளடக்கியுள்ள இக் கடலடிச் சமவெளிகள் 2,200 தொடக்கம் 5,500 மீட்டர்கள் வரையான ஆழத்தை எட்டுகின்றன. இவை கண்ட எழுச்சியின் அடிப்பகுதிக்கும் நடுக்கடல் முகடுகளுக்கும் இடையில் அமைந்துள்ளன.

கீழ்ப் புவியோடு உருகி மேல் தள்ளப்பட்டு நடுக் கடல் முகட்டுப் பகுதியில் கடல் மட்டத்துக்கு வந்து புதிய கடல் புறவோட்டை உருவாக்குகின்றன. இப் புதிய கடல் புறவோடு பெரும்பாலும் எரிமலைப் பாறைகளாக இருப்பதுடன் கரடுமுரடான நிலவமைப்பைக் கொண்டவையாகவும் இருக்கின்றன. இக் கரடுமுரடான தன்மையின் அளவு நடுக் கடல் முகடுகள் பரவும் வீதத்தில் தங்கியுள்ளது. குறிப்பிடத்தக்க அளவில் மாறுபடும் இப் பரவல் வீதங்கள் கூடிய வேகம், நடுத்தர வேகம், குறைவான வேகம் என மூன்றாகப் பகுக்கப்படுகின்றன. கூடிய வேகம் என்பது ஆண்டுக்கு 100 மில்லிமீட்டரிலும் அதிகமானது, நடுத்தரம் ~ 60 மிமி / ஆண்டும், குறைந்த வேகம் ஆண்டுக்கு 20 மில்லிமீட்டரிலும் குறைவானதும் ஆகும்.

மேற்கோள்கள்

கடலியல்
சமவெளிகள்
மேடை ஒளியமைப்புக் கருவி

மேடை ஒளியமைப்புக் கருவிகள் என்பன நாடகம், நடனம் போன்ற நேரடியாக நிகழ்த்திக் காட்டும் நிகழ்ச்சிகளுக்கு ஒளி அமைப்பதற்காகப் பயன்படும் கருவிகளைக் குறிக்கும். இவை, தொலைக்காட்சிக் கலையகங்கள், இசை நிகழ்ச்சிகள் போன்றவற்றுக்கு ஒளியமைப்பதற்கும் பயன்படுகின்றன.

ஒளியமைப்புக் கருவிகளின் கூறுகள்
பல்வேறு ஒளியமைப்புக் கருவிகள் தோற்றத்திலும், செயல்பாடுகளிலும் ஒன்றுக்கொன்று வேறுபட்டுக் காட்சியளித்தாலும், அவைகள் அனைத்தும் பின்வரும் பொதுவான கூறுகளைக் கொண்டுள்ளன:

பெட்டி/கூடு/பேணி/உறை
இவை, கருவியின் பிற கூறுகளை உள்ளே வைத்திருப்பதற்கும், ஒளி வேண்டாத திசைகளில் வெளிச் செல்வதைத் தடுப்பதற்குமான ஒரு உலோக அல்லது பிளாஸ்டிக்குக் கொள்கலன்களாகும். இது, வில்லை அல்லது ஒளிவெளிச் செல்லவதற்கான திறந்த பகுதி தவிர்ந்த, கருவியின் வெளிப்புறம் முழுவதையும் உள்ளடக்குகிறது. இவ் வெளிக்கூடு, வெப்பத்தைக் குறைப்பதற்கும், விளக்கின் செயல் திறனைக் கூட்டுவதற்குமான சிறப்புக் கூறுகளைக் கொண்டிருக்கும்படி வடிவமைக்கப்படலாம். பழைய கருவிகள், உருட்டிய அல்லது பொறியிலிட்ட உருக்கினால் அல்லது அலுமீனியத்தினால் ஆனவை. தற்காலத்தில் இக் கூடுகள் அச்சு வார்ப்பட உலோகங்களினால் செய்யப்படுகின்றன. அச்சு வார்ப்பட முறை, கூடுகளை ஒரே கூறாக, மலிவாகவும், நிறை குறைந்தனவாகவும் செய்வதற்கு வழிவகுத்துள்ளது. சில கருவிகளின் கூடுகள் பிளாஸ்டிக்கினாலும் செய்யப்படுவதுண்டு.

வில்லை அல்லது வாய்

இது ஒளி வெளியேறுவதற்காக விடப்பட்டுள்ள வழியாகும். பல விளக்குகளில் வெளியேறும் ஒளிக் கதிரைக் கட்டுப்படுத்துவதற்கு வில்லைகளைப் பயன்படுத்துகின்றன. பரவளைவுத் தெறிப்பி விளக்குகள், ஓர விளக்குகள் என்பன வில்லைகளைக் கொண்டிருப்பதில்லை. தெறிப்பிகளை மட்டுமே கொண்டிருக்கின்றன. வில்லை, தெறிப்பி, மற்றும் பிற ஒளிக்கதிரைக் கட்டுப்படுத்தும் கூறுகள் ஒளியியற் தொகுதியின் ஒரு பகுதியாகும்.

தெறிப்பி
இது வெளியேறும் ஒளியின் தரத்தையும் அதன் திசைசார் பண்புகளையும் கட்டுப்படுத்துகிறது. ஒரு நீள்வளையத் தெறிப்பியில் ஒளி மூலத்தை ஒரு குவியத்தில் அமைக்கும்போது, தெறிக்கும் ஒளி இரண்டாவது குவியப் புள்ளியில் குவியும். இது பொட்டொளியை உருவாக்குகிறது. பரவளைவுத் தெறிப்பியில் ஒளிமூலம் குவியத்தில் இருக்கும்போது, தெறிக்கும் ஒளிக் கதிர்கள் ஒன்றுக்கொன்று இணையாக வெளியேறுகின்றன. ஒளிக்கற்றைகளை வில்லைகளினூடாகச் செலுத்துவதற்காகத் தெறிப்பிகள் ஒளிமூலத்துக்குப் பின்னால் அல்லது அதனைச் சூழ அமைக்கப்படுகின்றன.

தாங்கு சட்டம்
பல கருவிகளில், விளக்கைத் தொங்கவிடுவதற்கு அல்லது அதனைத் தாங்குவதற்காக ப வடிவில் அமைந்த ஒரு தாங்கு சட்டம் பயன்படுகிறது, இது, ஒரு அச்சுப்பற்றிச் சுழலக்கூடியதாக விளக்கின் வெளிக்கூட்டின் பக்கங்களில் பொருத்தப்பட்டிருக்கும். இத் தாங்கிகள், உயரத்தில் பொருத்தப்பட்டிருக்கும் குழாய்கள் அல்லது சட்டங்களில் பொருத்தப்படுவது வழக்கம். தரையிலும் இவை பொருத்தப்படுவது உண்டு.

மேற்கோள்கள்

ஒளியியல்
நாவஹோ மொழி

நாவஹோ மொழி (Diné bizaad, ஆங்கிலத்தில் Navajo அல்ல Navaho) ஐக்கிய அமெரிக்காவின் நாவஹோ பழங்குடி மக்கள் பேசும் மொழியாகும். ஐக்கிய அமெரிக்காவில் மிகவும் பேசிய பழங்குடி மொழியாகும். மொத்தத்தில் கிட்டத்தட்ட 178,000 மக்கள் இம்மொழியை பேசுகின்றனர். டெனே-யெனிசேய மொழிக் குடும்பத்தில் அதபாஸ்க மொழிக் குடும்பத்தை சேர்ந்த இம்மொழியை இரண்டாம் உலகப் போரில் அமெரிக்க இராணுவம் இம்மொழியை குறியீடு மொழியாக பயன்படுத்தியது.

அமெரிக்கப் பழங்குடி மொழிகள்
நா-டெனே மொழிகள்

மேற்கோள்கள்
தமிழ்நாடு உடற்கல்வியியல் மற்றும் விளையாட்டுப் பல்கலைக்கழகம்

தமிழ்நாடு உடற்கல்வியியல் மற்றும் விளையாட்டுப் பல்கலைக்கழகம் (Tamil Nadu Physical Education and Sports University) என்பது தமிழ்நாடு அரசால் 2005ஆம் ஆண்டு உடல்கல்வியியல் மற்றும் விளையாட்டுக்கள் துறைகளுக்கென சென்னையில் அமைக்கப்பட்ட ஒரு பல்கலைக்கழகம் ஆகும். இந்தியாவிலேயே இதுவே விளையாட்டுக் கல்விக்காக அமைக்கப்பட்ட முதல் பல்கலைக்கழகம் ஆகும்.

வழங்கும் படிப்புகள்
இப்பல்கலைக்கழகம் கீழ்காணும் நான்கு பிரிவுகளின் கீழான இளம்நிலை மற்றும் முதுநிலைப் பட்டப்படிப்பு, பட்டயப் படிப்பு மற்றும் ஆய்வியல் நிறைஞர், முனைவர், மதிப்புறு முனைவர் போன்ற ஆய்வியல் பட்டப்படிப்புகளையும் வழங்குகிறது.

 ஆசிரியர் கல்வி
 விளையாட்டு மற்றும் இளைஞர் நலன்
 உடல்நலம் மற்றும் உடல்நல அறிவியல்
 மேலாண்மை

மேற்கோள்கள்

வெளி இணைப்புகள் 
 http://www.tnpesu.org - 

தமிழ்நாட்டுப் பல்கலைக்கழகங்கள்
தமிழ்நாட்டில் விளையாட்டு
குவிய விகிதம்

ஒளியியலில், குவிய விகிதம் (Focal ratio, f-ratio, f-stop, அல்லது relative aperture) என்பது, ஒளியியல் தொகுதி ஒன்றின் நுழைவுத் துளைக்கும், வில்லையின் குவியத் தூரத்துக்கும் இடையிலான விகிதம் ஆகும். எளிமையாகச் சொல்வதானால், குவிய விகிதம் என்பது, குவியத் தூரத்தை, ஒளித் துளையின் விட்டத்தால் வகுக்க வரும் எண்ணாகும். ஒளிப்படவியலில் முக்கியமான ஒரு கருத்துருவான வில்லை வேகம் என்பதன் கணிய அளவான இது அலகில் எண் ஆகும்.

குறியீடு 
குவிய விகிதம் f/# பெரும்பாலும், N ஆல் குறிக்கப்படுகிறது. இத் தொடர்பு பின்வருமாறு அமையும்.

இங்கே  குவியத் தூரமும்,  ஒளித்துளையின் விட்டமும் ஆகும். "#" என்பதை ஒரே குறியீடாக எழுதுவது வழக்கு. "#" க்கான குறிப்பிட்ட பெறுமதி எண் குறியை ஒரு பெறுமானத்தால் பதிலிடுவதன் மூலம் குறிக்கப்படும். எடுத்துக் காட்டாக, குவியத்தூரம், ஒளித்துளை விட்டத்திலும் 16 மடங்கு ஆயின், குவிய விகிதம் 16 அல்லது .

உசாத்துணை

வெளி இணைப்புகள் 

 f Number arithmetic
 Large format photography—how to select the f-stop

ஒளியியல்
ஒளிப்பட நுட்பங்கள்
சட்டம் தலைப்புகள் பட்டியல்



சட்டங்கள் 
 சட்டம்
 அரசமைப்பு சட்டம்
 

  மனித உரிமைச் சட்டங்கள்
 சொத்துரிமைச் சட்டங்கள்
 வணிகச் சட்டங்கள்
 மூலதனம்-பங்குச் சந்தை-பங்குகள்-பங்கு வர்த்தகம் குறித்த சட்டங்கள்
 பொருளாதாரச் சட்டங்கள்
 வாதிடல் மற்றும் சமரசம் பற்றிய சட்டங்கள்
 மாசுக் கட்டுப்பாடு சட்டங்கள்
 அறக்கட்டளைகள் மற்றும் சங்கங்கள் பற்றிய சட்டங்கள்
 அவசரச்சட்டம்
 சட்ட முறைமை - Legal System
 விதி, விதிமுறை
 அனைத்துலக சட்டங்கள்
 தண்டனைச் சட்டம்
 தொழிலாளர் நலச் சட்டங்கள்

தமிழர் சட்டங்கள் 
 தமிழர் சட்ட முறைமை - Tamils Legal System
 தேசவழமைச் சட்டம்
 முக்குவர் சட்டம்
 சட்டத் தமிழ்

சட்ட முறைமைகள் 
 தமிழர் சட்ட முறைமை
 இந்தியச் சட்ட முறைமை - :en:Indian law
 :en:Civil law (legal system)
 :en:Common law
 :en:Napoleonic code
 அமெரிக்க பழங்குடிகள் சட்ட முறைமை
 சமயச் சட்டங்கள் - :en:Religious law
 :en:Hindu law
 இஸ்லாமியச் சட்ட முறைமை - :en:Sharia
 கத்தோலிக்க திருச்சபையின் சட்டத் தொகுப்பு - Canon law

அமைப்புகள் 
 சட்ட பேரவை
 சட்ட ஆணையம்
 சட்டமன்றம் - Legislature
 காவல்துறை
 நீதி மன்றம்
 தமிழ்நாடு அம்பேத்கர் சட்டப் பல்கலைக்கழகம்
 சட்டவியல், சட்டத்துறை

குற்றம் 
 பொருளாதார குற்றம்
 சொத்துக்கு எதிரான குற்றம்
 களவு
 போதை
 எமாற்று, மோசடி - fraud
 பாலுறவுக் குற்றம்
 கவர்தல்
 கடத்தல்
 கற்பழித்தல்
 பழிவாங்கல் குற்றம்
 ஆட்களுக்கு எதிரான குற்றம்
 கொலை
 அரசியல் குற்றம்
 பொய் சாட்சி
 அவமதிப்பு தொல்லை
 மிரட்டல்
 போர்க் குற்றம்
 தற்கொலை
 ஒப்பந்தம் மீறல் குற்றம்

குற்றவாளிகளின் வகைகள் 
 குற்றவாளி
 தொழில்முறை குற்றவாளி - professional criminal
 தற்செயல் குற்றவாளி
 மனநோய் குற்றவாளி
 உணர்ச்சிக் குற்றவாளி
 பாலியல் குற்றவாளி

தண்டனை 
 தண்டனை - punishment
 தண்டப் பணம்
 கொலைத் தண்டனை - மரண தண்டனை
 சிறைத் தண்டனை
 வாழ்நாள் சிறைத்தண்டனை
 சிறை உழைப்பு
 சித்தரவதை

தண்டனையின் நோக்கங்கள் 
 சீர்திருத்தம் - Reformation
 பழிக்குப் பழி - Retribution
 அச்சுறுத்திக் குற்றம் தடுத்தல் - Deterrence
 சீரமைப்பு - Rehabilitation
 குற்றக்கழுவாய் - Expiation

சட்ட எதிர்ப்பு 
 எதிர்ப்புப் போராட்டம்
 சட்ட ஒத்துழையாமை - Civil Disobdience

கருத்துருக்கள் 
 அதிகாரம்
 ஆட்சி
 வன்முறை - violence
 தன்னிச்சையான - arbitrary
 அடக்குமுறை - oppressive
 உரிமை
 மனித உரிமை
 தனிமனித உரிமை
 சமுதாய நலன்
 சமுதாயப் பாதுகாப்பு
 உடைமை
 சொத்துரிமை
 தனியார் சொத்து 
 பொதுச் சொத்து
 இயற்கை
 சுதந்திரம்
 சமூக ஒழுங்கு
 அறம்
 நீதி
 நியாயம்
 நடுநிலைமை - impartial
 ஒப்பீட்டு பகுத்தாய்வு - Analogical Reasoning
 கொள்கை பகுத்தாய்வு - Principle Reasoning
 ஒத்த; முரணற்ற - consistent
 ஆதாரம் - evidience
 முடிவு, தீர்ப்பு - judge
 மதிப்பீடு - evaluate 
 empirical legal research
 சட்ட வரைவு
 சட்டக் கல்வி
 சான்றுறுதி
 நீதிமுறைக் கட்டளை / சட்டப்படியான கட்டளை 
 கண்காணிப்பு - surveillance
 கட்டுப்பாடு - control
 தணிக்கை - censor
 ஒழுக்கம் - dicipline
 வலு - force
 சர்வதிகாரம்
 checks and balances
 நீதிநூல் காலம்
 தர்மம்
 அகிம்சை

இவற்றையும் பார்க்க 
 :en:Lists of law topics
 :en:List of law topics (A-E)

சட்டம்
சமூகம் தலைப்புகள் பட்டியல்